Studentski zbor Filozofskog fakulteta Sveučilišta u Zagrebu

Ivana Lučića 3

10000 Zagreb

U Zagrebu, 4.12.2019.

**Zapisnik III. sjednice Studentskog zbora Filozofskog fakulteta Sveučilišta u Zagrebu**

koja se održala 4.12.2019.

Početak sjednice u 19:15 u A214.

Prisutni: Robert Zuljani, Denis Gaščić, Tomislav Karlić, Filip Kučeković, Tin Rajković, Mirela Dakić, Melani Škrobar, Ante Andabak, Hana Samaržija, Karlo Jurak

Odsutni: Maja Osmančević, Dorotea Filipaj, Toni Bandov, Zrinka Breglec, Irma Jakić,

Prisutni gosti: Antonija Lapaš

Predsjedavatelj: Filip Kučeković

Zapisničar: Tomislav Karlić

**Predloženi dnevni red**

1. **Obavijesti**
2. **Izvještaj studentskih pravobranitelja**
3. **Izvještaj sa Skupštine Studentskog zbora Sveučilišta u Zagrebu**
4. **Izbor članova/ica u Povjerenstvo za izradu Pravilnika o studiranju**
5. **Izvještaj s brucošijade**
6. **Izvještaj radnih skupina**
7. **Razno**

Filip Kučeković predlaže dnevni red.

Dnevni red jednoglasno prihvaćen.

1. **Obavijesti**

Hana Samaržija daje izvještaj o akciji Kabanice 1.0 (akciji skupljanja potrepština za izbjeglice). Akcija bi se mogla proširiti preko Facebook grupe *Sharing is caring*. Problem je prijevoz toga što se skupi.

1. **Izvještaj studentskih pravobranitelja.**

Denis Gaščić daje izvještaj. Denis vidi problem u korištenju GDPR-a na našem Fakultetu. Javno su objavljenja imena studenata koji se se nisu na vrijeme upisali na tečaj Omege. Profesori na prezentacijama prozivaju studente koji nisu ispunili svoje obaveze. Trebalo bi o tome razgovarati s upravom.

Izvještaj jednoglasno prihvaćen.

1. **Izvještaj sa Skupštine Studentskog zbora Sveučilišta u Zagrebu**

Denis Gaščić daje izvještaj. Ovo je prva redovna Skupština. Doneseno je mišljenje Studentskog zbora Sveučilišta o stavu Ministarstva o mirovanju, Denis je glasao suzdržano o nekim imenovanjima u tijela. U tijeku je natječaj za domske odbore. Studentski zbor ima novu rubriku: pitaj Senat. Prvo pitanje bit će podržava li Senat naš projekt Zdravo Sveučilište.

Izvještaj jednoglasno prihvaćen.

1. **Izbor članova/ica u Povjerenstvo za izradu Pravilnika o studiranju**

Potrebno je troje studenata za pisanje novog Pravilnika o studiranju. Filip Kučeković predlaže Valeriju Šarac, Normu Trkovnik, i sam je pristao biti u Povjerenstvu.

Predlaže se Valerija Šarac za studentsku predstavnicu u Povjerenstvu za izradu Pravilnika o studiranju.

Valerija Šarac jednoglasno prihvaćena.

Predlaže se Norma Trkovnik za studentsku predstavnicu u Povjerenstvu za izradu Pravilnika o studiranju.

Norma Trkovnik jednoglasno prihvaćena.

Predlaže se Filip Kučeković za studentskog predstavnika u Povjerenstvu za izradu Pravilnika o studiranju.

Filip Kučeković prihvaćen s 1 suzdržanim glasom i 9 za.

1. **Izvještaj s brucošijade.**

Tomislav Karlić daje izvještaj s brucošijade Fakulteta. Brucošijada je prošla dobro. Prodano je šestotinjak karata, nismo u velikom minusu, otprilike kao i prošle godine, ali je ove godine prodano manje karata i bilo je manje posjetitelja.

1. **Izvještaj radnih skupina.**

Hana Samaržija daje izvještaj radne skupine Zeleni Filozofski. Jedan student je dostavio vizuale. Maja Osmančević i Hana će se sastati u 12 mjesecu kako bi kreirale plan rada. Puštat će filmove u sklopu revije zelenog filma u KSFF-u. Ovih dana planira uloviti prodekana Dudu da ga pita za plastične čaše za kavu, profesorica Đurđica Čilić Škeljo je tražila da se plastične čase zamijene papirnatima. Fakultet ima besplatan odvoz papirnatih čaša, te čaše se ne mogu reciklirati, ali pridonose smanjenju korištenja plastike.

Robert Zuljani daje izvještaj radne skupine za Erasmus. Hana Samaržija ga je uputila na Excel tablicu sa svim ugovorima koje Fakultet ima sa sveučilištima i drugim fakultetima u Europi. Napravio je analizu koja studijska grupa ima najviše sklopljenih ugovora, najviše ima Odsjek za kroatistiku (45), najmanje ima Odsjek za fonetiku (2). Osam odsjeka ima preko 20 ugovora. Trećina ima manje od 10, trećina od 10-20, trećina više od 25. Postoje razlike između preddiplomskih, diplomskih i poslijediplomskih studija.

Hana Samaržija predlaže da sa studenskim predstavnicima odsjeka koji imaju malo sklopljenih ugovora vidimo imaju li oni želju i može li se sklopiti ugovor za Erasmus.

Denis Gašćić daje izvještaj radne skupine za medije i PR. Fakultet nije slao obavijesti o štrajku, naša stranica je bila jedini izvor informacija o štrajku, jedni smo objavili da je Fakultet u općem štrajku. Upravi se nije svidjelo što smo prenosili informacije o štrajku.

Filip Kučeković, radna skupina za administraciju. Maja Osmančević i Filip Kučeković su planirali okupiti studente 4+1 smjerova, kako bi se pokušalo riješiti probleme 4+1 i 3+2 studija. Za dvije godine će se takav studij ukinuti. Vjerojatno nijedna uprava neće biti raspoložena za rješavanje njihovih problema. Ne očekuju previše, ali mogu barem uspostaviti komunikaciju s tim studentima i onda slati obavijesti o popunjenosti kolegija.

Filip Kučeković, radna skupina za studentski rad. Trebamo napraviti anketu na Omegi.

1. **Razno**

Denis Gaščić pita možemo li se javiti Crvenom križu za vađenje krvi.

Postavljeno je pitanje produljenja radnog vremena knjižnice tijekom ispitnih rokova. Možemo postaviti anketu na Omegi. Zatražit ćemo dulje radno vrijeme.

Denis Gaščić kaže da je to pitao već bivšeg v. d. dekana Holjevca, ali da je on odgovorio da bi to bilo preskupo.

Robert Zuljani, spominjalo se duže radno vrijeme menze.

Filip Kučeković predlaže da se i to postavi kao pitanje na Omegi. Menza sada radi od 8 do 4, s pauzom. Radno vrijeme se može pomaknuti, ali moraju imati tu pauzu zbog pripreme hrane. Možemo tražiti varijantu da ukinu doručak. Postoje dvije varijante radnog vremena menza SC-a. To bi trebalo istražiti.

Karlo Jurak se javlja. Održao se sastanak radne skupine za izradu Priručnika kvalitete. Još nisu počeli, ideja je da budu gotovi tijekom sljedeća 3 mjeseca. Dobili su materijale, izvještaj akreditacijskog povjerenstva (2014.), pismo očekivanja, pismo što je urađeno i dokumenti koji se odnose na daljnji plan razvoja. Nema puno dokumenata, treba imati ideju kako pisati priručnik. Kao šablona će se koristiti priručnik Šumarskog fakulteta. Treba do kraja mjeseca napraviti hodogram. Nova reakreditacija je najavljena za kraj 2020. godine, što je dosta rano s obzirom na period ranije reakreditacije, Fakultet će tražiti odgodu. Osniva se Ured za kvalitetu, preraspodjelom koeficijenata zaposlit će se jedna osoba.

Filip Kučeković kaže da ne znamo što se događa s e-molbama. Trebalo se slati obrazac sa stranica Fakulteta, ali problem je što se svaka molba mora urudžbirati.

Filip Kučeković, prodekan Duda je spomenuo preuređenje aule, dvije trećine garderobe bi pretvorio u dnevni prostor za druženje.

Filip Kučeković zaključuje sjednicu u 20:10.